钦定古今图书集成/明伦汇编/氏族典/第433卷 > 《廖用贤尚友录》 > 鲍牵
## 钦定古今图书集成/明伦汇编/氏族典/第433卷 > 《廖用贤尚友录》 > 鲍牵

按《左传成公十七年》：齐庆克通于声，孟子与妇人蒙
衣乘辇而入于闳。鲍牵见之，以告国武子。武子召庆
克而谓之。庆克久不出，而告夫人曰：“国子谪我。”夫人
怒，国子相灵公以会高、鲍处守。及还，将至，闭门而索
客。孟子诉之曰：“高、鲍将不纳君而立公子角。”国子知
之。秋七月壬寅，刖鲍牵而逐高无咎，无咎奔莒。仲尼
曰：“鲍庄子之知不如葵，葵犹能卫其足。”〈注〉《牵，鲍》叔牙
曾孙。